
22-TA-3598: Noteikumu projekts (Grozījumi)
Grozījums Ministru kabineta 2013. gada 3. septembra noteikumos Nr. 739 "Ieslodzījuma vietu pārvaldes maksas pakalpojumu cenrādis"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu (grozījumu) projekts
1. Izteikt pielikumu jaunā redakcijā (pielikums).
	Iebildums (FM - 08.02.2023.)
Vēršam uzmanību, ka Pievienotās vērtības nodokļa likuma 5.pantā ir noteikti saimnieciskās darbības ietvaros ar PVN apliekamie darījumi, tas ir, preču piegāde par atlīdzību, pakalpojuma sniegšana par atlīdzību un preču iegāde Eiropas Savienības teritorijā par atlīdzību. Proti, ar PVN neapliek izmaksas. Tādējādi lūdzam precizēt cenrāža no 9. līdz 16.punktā minētā maksas pakalpojuma nosaukumu, kā arī izvērtēt, vai šiem pakalpojumiem PVN nepiemēro saskaņā ar zematsaucē norādīto Pievienotās vērtības nodokļa likuma regulējumu un nepieciešamības gadījumā to precizēt.   
Piedāvātā redakcija
-
	Ņemts vērā
Noteikumu projekta pielikums atbilstoši precizēts.
	-

	2.
	Noteikumu (grozījumu) projekts
1. Izteikt pielikumu jaunā redakcijā (pielikums).
	Iebildums (FM - 08.02.2023.)
Cenrādī ir ietverta atsauce, ka cenrādī norādītajiem sniegtajiem pakalpojumiem PVN nepiemēro saskaņā ar Pievienotās vērtības nodokļa likuma 3.panta astoto daļu. Pievienotās vērtības nodokļa likuma 3.panta astotā daļa paredz, ka publiskas personas, kā arī privātpersonas, kuras saskaņā ar Valsts pārvaldes iekārtas likumu pilda tām deleģētus vai ar pilnvarojumu nodotus valsts pārvaldes uzdevumus, neuzskata par PVN maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Atzīmējam, ka PVN piemērošanai primāri ir vērtējama darījuma ekonomiskā būtība un saturs. Tādējādi, mūsuprāt, cenrāža 2. un 3.punktā minētie pakalpojumi nav uzskatāmi par pakalpojumiem, kas sniegti  valsts pārvaldes deleģētu uzdevumu ietvaros. Lūdzam precizēt PVN piemērošanu šiem pakalpojumiem, vai nepieciešamības gadījumā papildināt cenrādi ar atbilstošu atsauci, kāpēc šiem pakalpojumiem nav norādīts PVN. 
Piedāvātā redakcija
-
	Ņemts vērā
Noteikumu projekta pielikums atbilstoši precizēts.
	-

	3.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (FM - 08.02.2023.)
Projekta anotācijā nav sniegta informācija, ka daļa no projekta pielikumā minētajiem pakalpojumiem tiek sniegti valsts pārvaldes funkciju vai uzdevumu ietvaros un tādējādi šiem pakalpojumiem PVN nepiemēro atbilstoši Pievienotās vērtības nodokļa likuma 3.panta astotajai daļai. Tāpat projekta anotācijā nav norādīts saskaņā ar kādu normatīvo aktu ir deleģētas attiecīgas valsts pārvaldes funkcijas vai uzdevumi. Ņemot vērā minēto, lūdzam attiecīgi papildināt projekta anotāciju.
 
Piedāvātā redakcija
-
	Ņemts vērā
Noteikumu projekta anotācija atbilstoši precizēta.
	1.3. Pašreizējā situācija, problēmas un risinājumi

	4.
	Noteikumu (grozījumu) projekts
1. Izteikt pielikumu jaunā redakcijā (pielikums).
	Priekšlikums (FM - 08.03.2023.)
Lūdzam atkārtoti izvērtēt vai cenrāža 9.-16.punktā minētie pakalpojumi ir sniegti, pildot valsts pārvaldes funkciju vai uzdevumu.
Piedāvātā redakcija
-
	Nav ņemts vērā
Latvijas Sodu izpildes kodeksa 47.1 pants paredz notiesātajiem tiesības izmantot sadzīves tehniku, proti, notiesātajiem atļauts izmantot brīvības atņemšanas iestādes un personiskos televizorus un radiouztvērējus (bez balss ieraksta iespējām), kā arī citu personisko sadzīves tehniku brīvības atņemšanas iestādes iekšējās kārtības noteikumos noteiktajā apjomā, laikā un kārtībā. Savukārt 2006.gada 30. maija Ministru kabineta noteikumu Nr. 423 "Brīvības atņemšanas iestādes iekšējās kārtības noteikumi" VIII nodaļā atrunāta kārtība, kādā lietojami televizori, radiouztvērēji un cita personiskā sadzīves tehnika, tajā skaitā ir arī noteikts, ka izdevumus par individuālās sadzīves elektroiekārtas patērēto elektroenerģiju sedz notiesātais.
Tāda pati kārtība ir attiecināma arī uz apcietinātu personu. Apcietinājumā turēšanas kārtības likuma 13.panta pirmās daļas 10.punkts noteic, ka apcietinātajam ir tiesības izmantot personisko mazgabarīta sadzīves tehniku — televizoru (ekrāna izmērs līdz 50 cm pa diagonāli) un tam pievienojamās videospēles, kā arī ledusskapi, ūdens sildāmās ierīces, radiouztvērēju (bez balss ieraksta iespējām).
Ņemot vērā minēto, maksu no ieslodzītajiem par televizora, radiouztvērēja un citas personiskās sadzīves tehnikas lietošanu Pārvalde iekasē saskaņā ar 2013.gada 3.septembra Ministru kabineta noteikumiem Nr. 739 " Ieslodzījuma vietu pārvaldes maksas pakalpojumu cenrādis".
 
	1. Izteikt pielikumu jaunā redakcijā (pielikums).

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 08.02.2023.)
Lūdzam papildināt anotācijas 3.sadaļu ar informāciju, paskaidrojot izdevumu sasaisti ar sniedzamajiem pakalpojumiem un norādot, ka papildu izdevumi ir saistīti ar maksas pakalpojumu nodrošināšanu.
 
Piedāvātā redakcija
-
	Ņemts vērā
Projekta anotācija atbilstoši precizēta.
	3. Tiesību akta projekta ietekme uz valsts budžetu un pašvaldību budžetiem



